CELEX: 62019TN0314
Language: sl
Date: 2019-05-22 00:00:00
Title: Zadeva T-314/19: Tožba, vložena 22. maja 2019 – Fundación Tecnalia Research & Innovation/Komisija

8.7.2019   
            
            
               SL
            
            
               Uradni list Evropske unije
            
            
               C 230/64
            
         
      Tožba, vložena 22. maja 2019 – Fundación Tecnalia Research & Innovation/Komisija
      (Zadeva T-314/19)
      (2019/C 230/77)
      Jezik postopka: španščina
      
         Stranki
      
      
         Tožeča stranka: Fundación Tecnalia Research & Innovation (Donostia-San Sebastián, Španija) (zastopnika: P. Palacios Pesquera in M. Ríus Coma, odvetnika)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  ugotovi, da so ta tožba in v njej navedeni tožbeni razlogi dopustni;
               
            
                  —
               
               
                  ugotovi, da so tožbeni razlogi utemeljeni in zato:
                  
                              a)
                           
                           
                              ugotovi, da ni razloga za ukinitev projekta BreadGuard, zato naj se s tem povezan kontradiktoren postopek ustavi.
                           
                        
                              b)
                           
                           
                              Podredno naj Komisiji naloži, naj plača zneske, ki ustrezajo vsem delom, ki jih je družba TECNALIA dejansko opravila, in naj ne zahteva vračila zneskov pomoči, ki so bile dodeljene za projekt BreadGuard in ki jih je družba TECNALIA prejela za izvršitev projekta.
                           
                        
                              c)
                           
                           
                              Še bolj podredno naj odpravi učinke odločbe o ukinitvi projekta in naj odredi ponovno odprtje kontradiktornega postopka, dokler se ne odpravijo napake, ki jih je opazila in na katere je opozorila družba TECNALIA, v skladu s predlogi, navedenimi v tožbi.
                           
                        
                              d)
                           
                           
                              Vsekakor naj ugotovi, da družba TECNALIA ni storila nobene hude poklicne napake.
                           
                        
            
                  —
               
               
                  Generalnemu direktoratu Evropske unije za raziskave in inovacije naloži plačilo stroškov.
               
            
         Tožbeni razlogi in bistvene trditve
      
      Ta tožba je vložena zoper odločbo, ki je bila sprejeta v kontradiktornem postopku v zvezi s projektom FP7-KBBE-2013-613647 BREADGUARD Grant Agreement in ki je bila predmet Request for Redress (pritožbe), ki je bila z obvestilom z dne 22. marca 2019 zavrnjena.
      Tožeča stranka v utemeljitev tožbe navaja pet razlogov.
      
                  1.
               
               
                  Prvi tožbeni razlog: družba TECNALIA ni kršila Grant Agreement
                  
                              —
                           
                           
                              Tožeča stranka v zvezi s tem navaja, da gre za zlorabo Grant Agreement, ker je bila družbi TECNALIA očitana kršitev členov II.38(1)(b), I.38(1)(c), II.38(1)(f) in II.38(1)(1) Grant Agreement, pri čemer sploh ni bilo dokazano, da družba TECNALIA ni izvršila vsebine Grant Agreement kar zadeva vse nepravilnosti in kršitve, ki so ji bile očitane v odločbi o ukinitvi.
                           
                        
            
                  2.
               
               
                  Drugi tožbeni razlog: zloraba člena II.38 Grant Agreement
                  
                  
                              —
                           
                           
                              Tožeča stranka se v zvezi s tem sklicuje na zlorabo člena II.38.1.1 Grant Agreement, ker je bilo ugotovljeno, da je družba TECNALIA storila hudo poklicno napako.
                           
                        
            
                  3.
               
               
                  Tretji tožbeni razlog: zloraba člena II.38(1)(1) priloge II h Grant Agreement
                  
                  
                              —
                           
                           
                              Tožeča stranka se v zvezi s tem sklicuje na zlorabo člena II.38 Grant Agreement, ker je bilo odrejeno, naj se projekt BreadGuard ukine, odgovornost pa pripisana konzorciju kot celoti.
                           
                        
            
                  4.
               
               
                  Četrti tožbeni razlog: kršitev člena II.23.5 priloge II h Grant Agreement
                  
                  
                              —
                           
                           
                              Tožeča stranka se v zvezi s tem sklicuje na kršitev vsebine priloge II h Grant Agreement v zvezi s projektom BreadGuard, ker Evropska komisija ni sporočila, kdo so neodvisni strokovnjaki, ki so potrdili izvedenska mnenja, na katerih temelji izpodbijana odločba, s čimer je bilo družbi TECNALIA onemogočeno izpodbijanje teh mnenj.
                           
                        
            
                  5.
               
               
                  Peti tožbeni razlog: neupoštevnost priznanja dejstev s strani enega od upravičencev
                  
                              —
                           
                           
                              Tožeča stranka se v zvezi s tem sklicuje na neupoštevnost trditev, ki jih je v kontradiktornem postopku predložila Univerza v Kasselu kot ena od upravičenk projektov BreadGuard in FoodWatch.